तरल नेह पर मात्र दुःखक सियाही,
हिय सिहकै जखन वहै लोचन तखन नोर पोछलहुॅ लपेटि हम अहॅक ऑचर। ।
 कोना अयलहुॅ खलक ? मोन नहि अछि कथा, पवित्र पट सॅ सटल देह भागल व्यथा।
 सिनेह निश्छल अनमोल प्रथम सुनलहुॅ मातृबोल, मोह ममताक आन के' करत परतर?
 दंत दुग्धक उगल, नीर पेट सॅ वहल, देह लुत्ती भरल कंठ सरिता सुखल।
 जी करै छल विसविस तालु अतुल टिसटिस, मुॅह मे लऽ चिवयलहुॅ अहॅक ऑचर।
 नेना वयसक अवसान ताक' चललहुॅ हम ज्ञान, कएलहुॅ गणना अशुद्ध गुरू फोड़ि देलनि कान।
 सिलेट वाट पर पटकि मॉक कोर मे सटकि, तीतल कमलाक धार सॅ अहॅक ऑचर।
 देखि पॉचमक फल मातृदीक्षा सफल, भाल तिरपित मुदा ! उर तृष्णा भरल।
 गेलहुॅ कत' हे अम्बे कत' गेल ऑचर, ताकि रहलहुॅ हम ऑगन सॅ पिपरक तर।
 श्याम होइछ परक प्रेम अधलाह हे,
तेॅ बिसरि जाह हमरा बिसरि जाह हे ।
 दीप बुझि रूप केॅ जुनि हृदय मे धरह,मोहवाती जरा तेल नेहक भरह ।
 कऽ देतऽ जिन्दगी केॅ ई सुड्डाह हे,तेॅ बिसरि जाह हमरा विसरि जाह हे ।
 हऽम मधुबन मे साॅझक पहिल तारिका,तोॅ फराके बनावह अपन द्वारिका ।
 उठि रहल अछि अनेरेक अफवाह हे,
हम विमल राश केर खास संयोजिका,छी प्रवल गोप केर प्रेयसी गोपिका,
घाट सॅ खुलि चुकल अछि हमर नाह हे,
मोन मे उत्तरी सागरक जल भरह,लाख चुचुकारी बर्फक महल मे धरह,
हम तहू ठाम बरबानलक धाह हे,
स्वप्न सुन्दरि अहाॅ जीवनक सहचरी ।
 निन्न मे आउ अहिना घड़ी दू घड़ी । ।
 भोग भोगल जते जे बनल कल्पना,आब भऽ गेल अछि अन्तरक अनमना,
हऽम मानव अहाॅ देव लोकक परी ।
 मात्र उत्तापदायी बसंती छटा,आब संतापदायी अषाढ़ी घटा,
काॅट लागनि सुखायल गुलाबी छड़ी ।
 रूप अमरित पिया कऽ अमर जे केलहुॅ,विक्ख विरहक खोआ फेर की कऽ देलहुॅ ?
 घऽर मे जिन्दगी गऽर मरनक कड़ी ।
 वेर वेरूक अहॅक फेर अभयागतम्,अछि सदा सर्वदा हार्दिक स्वागतम्,
कप्प चाहक दुहू नैन मन तस्तरी ।
 आशवर शीघ्र श्रावण मे औता पिया,
प्यास पर नीर पावन बहौता पिया । ।
 देखि हुनका सुखक मारि सहि ने सकब,खसि पड़ब द्वारि पर ठाढ़ रहि ने सकब,
पाशतर थीर छाती लगौता पिया,प्यास पर नीर पावन बहौता पिया । ।
 भऽ उमंगित बहत आड़नक बात ई,उल्लसित भऽ रहत चाननक गात ई,
पाततर पिक बनल स्वर सुनौता पिया,प्यास पर नीर पावन बहौता पिया । ।
 मन उमड़ि गेल बनि गेल यमुना नदी,तन सिहरि गेल जहिना कदंबक कली,
श्वास पर धीर बंसुरी बजौता पिया,प्यास पर नीर पावन बहौता पिया । ।
 कहाँ एलनि गुंजन कें गन' अहूं तं भरिसक्के गनने छी.
 अरकान :अरकान सामिल पूर्णाक्षरः
सभ पूर्णाक्षरी घटक मारते रास प्रकार।
 १० पूर्णाक्षरी(सालिम) अराकानसँ १९ बहर आ से दू प्रकारकः
एहि सभक मारते रास अपूर्णाक्षरी रूप सेहो।
 अरकान :मुज़ाहिफ अरकान अपूर्णाक्षर :
मुज़ाहिफ अरकान अपूर्णाक्षर :फ-इ-लुन UU। मफा-इ-लुन U। U। फ-इ-ला-लुन UU। । म-फा-ई-लु U। । U मुफ-त-इ-लुन । UU। फ-ऊ-लु U। U मफ-ऊ-लु । । U मफ-ऊ-लुन । । । फै-लुन । । फा । फ-अल् U। फ-उ-ल् U। U फा अ । U फा इ लुन । U । फ ऊ लुन U । ।
 मुक्तजब (अपूर्णाक्षरी आठ रुक्न):फ ऊ लु U । U फै लुन U । फ ऊ लु U। U फै लुन। ।
 मुजतस (अपूर्णाक्षरी आठ-रुक्न):म फा इ लुन U । U । फ इ ला तुन U U । । म फा इ लुन U । U । फै लुन। । / फ-इ-लुन UU।
 ख़फीफ़ (अपूर्णाक्षरी छः रुक्न):फा इ ला तुन । U । । म फा इ लुन U । U । फै लुन। । / फ इ लुन U U ।
 (क्रमशः भाग-६ मे)